  Руслан Нуриахметов Анжелика Тихонова корреспондент Удмуртиын шутэтскон нуналъёсы пумен ӧжытгес лымы усёз. Со сярысь элькунысь Гидрометцентрлэн пресс-службаез ивортӥз. Туннэ но матысь уе трос лымыялоз на. Лымы усьыку, котыр урод адӟиськоз. Сюресъёс вылын лымы вӧлдэт, букосъёс луозы. 5-тӥ тулыспалэ лымы кӧня ке калленатскыса усёз, но интыосын – золгес ик. Нош 6-тӥ тулыспалэ дырын-дырын кӧня ке лымыялоз. 5-тӥ тулыспалэ потон уе омырын -3…-8 градус, нуназе -1…-6 градус луоз. 6-тӥ тулыспалэ температура улӥегес васькыны кутскоз, уйин -4…-9, нуназе -2…-7 градус возиськоз. Сюресъёс вылын йӧвалег луыны быгатоз. 7-тӥ тулыспалэ уйин -8…-13 градус, нуназе -6…-11 градус луоз. Ӧжыт лымыялоз. Нырысь-валысь чакланъёсъя, 8-9 тулыспалэ, куазь эшшо кезьытгес кариськоз. Лымы усемысь уз дугды. Гидрометцентрын ужасьёслэн ивортэмзыя, Удмуртиын тулылпаллэн нырысетӥ нуналъёсаз толэзьлы эсэплэсь 30-65 процентэз лымы усиз. Лымы шобрет 10-30 процентлы йылӥз. Тегъёс: куазь Ижкар Удмуртия Тол  